CELEX: 32014D0917
Language: lt
Date: 1418601600000
Title: 2014/917/ES: 2014 m. gruodžio 15 d. Komisijos įgyvendinimo sprendimas, kuriuo Tarybos direktyvai 2000/29/EB įgyvendinti nustatomos išsamios pranešimo apie aptiktus kenksminguosius organizmus ir apie priemones, kurių ėmėsi arba ketina imtis valstybės narės, taisyklės (pranešta dokumentu Nr. C(2014) 9460)

17.12.2014   
            
            
               LT
            
            
               Europos Sąjungos oficialusis leidinys
            
            
               L 360/59
            
         KOMISIJOS ĮGYVENDINIMO SPRENDIMAS
   2014 m. gruodžio 15 d.
   kuriuo Tarybos direktyvai 2000/29/EB įgyvendinti nustatomos išsamios pranešimo apie aptiktus kenksminguosius organizmus ir apie priemones, kurių ėmėsi arba ketina imtis valstybės narės, taisyklės
   
      
         (pranešta dokumentu Nr. C(2014) 9460)
      
   
   
      (2014/917/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 4 dalį,
   kadangi:
   
               (1)
            
            
               pranešimuose apie kenksmingųjų organizmų aptikimą, kaip nurodyta Direktyvos 2000/29/EB 16 straipsnio 1 dalyje, arba pranešimuose apie esamą arba įtariamą kenksmingųjų organizmų atsiradimą, kaip nurodyta tos direktyvos 16 straipsnio 2 dalies pirmoje pastraipoje, turėtų būti pateikiama informacija, kurią turėdama Komisija ir kitos valstybės narės galėtų planuoti ir įgyvendinti veiksmingiausius galimus veiksmus Sąjungos ar regioniniu lygiu. Tai yra svarbu, siekiant užtikrinti visapusę Sąjungos teritorijos apsaugą nuo galimų fitosanitarinės rizikos šaltinių;
            
         
               (2)
            
            
               siekiant užtikrinti greitą reagavimą, tam tikros pranešimo dalys, atsižvelgiant į jų svarbą ir galimybę juos sparčiai pateikti, turėtų būti pateikiamos per aštuonias darbo dienas po to, kai buvo patvirtintas kenksmingųjų organizmų aptikimas arba atsiradimas, o likusi reikiama informacija turėtų būti pateikiama ne vėliau kaip per trisdešimt dienų po minėto patvirtinimo;
            
         
               (3)
            
            
               siekiant užtikrinti Komisijos ir kitų valstybių narių informavimą apie visus pokyčius, pranešančioji valstybė narė, gavusi naujos svarbios informacijos arba, jei ji ėmėsi naujų svarbių priemonių po reikalingos informacijos pateikimo, nedelsdama atnaujina pranešimus;
            
         
               (4)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Pranešimų turinys
   1.   Valstybės narės, pranešdamos Komisijai ir kitoms valstybėms narėms apie bet kokio kenksmingojo organizmo aptikimą arba atsiradimą, kaip nurodyta Direktyvos 2000/29/EB 16 straipsnio 1 dalies pirmoje pastraipoje, arba apie esamą bet kokio kenksmingojo organizmo atsiradimą, kaip nurodyta tos direktyvos 16 straipsnio 2 dalies pirmoje pastraipoje, pateikia priede numatytą informaciją.
   2.   Jei taikoma, valstybės narės, pranešdamos Komisijai ir kitoms valstybėms narėms apie įtariamą bet kokio kenksmingojo organizmo atsiradimą, kaip nurodyta Direktyvos 2000/29/EB 16 straipsnio 2 dalies pirmoje pastraipoje, pateikia priede numatytą informaciją.
   2 straipsnis
   Pranešimų pateikimo terminai
   1.   Valstybės narės ne vėliau kaip per aštuonias darbo dienas po to, kai atsakinga oficiali įstaiga oficialiai patvirtina kenksmingojo organizmo aptikimą arba esamą atsiradimą, kaip nurodyta Direktyvos 2000/29/EB 16 straipsnio 1 dalies pirmoje pastraipoje ir 16 straipsnio 2 dalies pirmoje pastraipoje, pateikia pranešimą, kuriame pateikiama bent priedo 1.1, 1.3, 2.1, 2.2, 3.1, 4.1, 5.1, 5.2, 5.6, 6.4 ir 8 punktuose prašoma informacija.
   2.   Valstybės narės ne vėliau kaip per trisdešimt dienų po to, kai atsakinga oficiali įstaiga oficialiai patvirtina kenksmingojo organizmo aptikimą arba esamąjį atsiradimą, kaip nurodyta Direktyvos 2000/29/EB 16 straipsnio 1 dalies pirmoje pastraipoje ir 16 straipsnio 2 dalies pirmoje pastraipoje, pateikia pranešimą, kuriame pateikiama 1 dalyje nenurodytuose priedo punktuose prašoma informacija.
   3.   Valstybės narės ne vėliau kaip per aštuonias darbo dienas po to, kai atsakinga oficiali įstaiga įtaria kenksmingojo organizmo atsiradimą, kaip nurodyta Direktyvos 2000/29/EB 16 straipsnio 2 dalies pirmoje pastraipoje, pateikia pranešimą, kuriame pateikiama bent priedo 1.1, 1.3, 2.1, 2.2, 3.1, 4.1, 5.1, 5.2, 6.4 ir 8 punktuose prašoma informacija.
   4.   Valstybės narės ne vėliau kaip per trisdešimt dienų po to, kai atsakinga oficiali įstaiga įtaria kenksmingojo organizmo atsiradimą, kaip nurodyta Direktyvos 2000/29/EB 16 straipsnio 2 dalies pirmoje pastraipoje, pateikia pranešimą, kuriame pateikiama 3 dalyje nenurodytuose priedo punktuose prašoma informacija.
   5.   Valstybės narės, gavusios svarbios naujos informacijos ir ją patikrinusios arba jei jos ėmėsi naujų priemonių, nedelsdamos atnaujina 1–4 dalyse nurodytus pranešimus.
   3 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2014 m. gruodžio 15 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
      PRIEDAS
      1 STRAIPSNYJE NURODYTŲ PRANEŠIMŲ TURINYS
      1.   Bendra pranešimo informacija.
      
               
                  1.1.
               
               
                  Pavadinimas. Nurodomas susijusio kenksmingojo organizmo mokslinis pavadinimas, vieta ir tai, ar jis aptiktas pirmą kartą, ar ne. Mokslinis pavadinimas nurodomas pagal vieną iš šių punktų:
                  
                              a)
                           
                           
                              kenksmingojo organizmo mokslinis pavadinimas, kaip nurodyta Direktyvoje 2000/29/EB arba kaip nurodyta priemonėse, priimtose pagal tos direktyvos 16 straipsnio 3 dalį, įskaitant, jei taikoma, patovarą, arba
                           
                        
                              b)
                           
                           
                              jei a punktas netaikomas, tarptautinės organizacijos patvirtintas mokslinis pavadinimas, įskaitant patovarą, ir tos organizacijos pavadinimas, arba
                           
                        
                              c)
                           
                           
                              jei netaikomas nei a, nei b punktas, nurodomas mokslinis pavadinimas remiantis patikimiausiu informacijos šaltiniu, taip pat nurodomas tas šaltinis.
                           
                        Galima pateikti aiškinamųjų pastabų.
               
            
               
                  1.2.
               
               
                  Santrauka. Informacijos santraukos pateikimas 3–7 punktuose.
               
            
               
                  1.3.
               
               
                  Pasirenkamas vienas iš šių variantų: 1) dalinis pranešimas pagal 2 straipsnio 1 dalį arba pagal 2 straipsnio 3 dalį; 2) pranešimas pagal 2 straipsnio 2 arba 4 dalį; 3) pranešimo atnaujinimas pagal 2 straipsnio 5 dalį; 4) baigiamoji pastaba, kurioje nurodoma priemonių taikymo nutraukimo data ir priežastis.
               
            2.   Informacija apie vieną bendrą instituciją ir atsakinguosius asmenis.
      
               
                  2.1.
               
               
                  Pranešimą teikiančios vienos bendros institucijos, kaip nurodyta Direktyvos 2000/29/EB 1 straipsnio 4 dalyje, pavadinimas (toliau – viena bendra institucija). Nurodoma „Pranešimas“, o toliau – vienos bendros institucijos ir tos institucijos valstybės narės pavadinimas.
               
            
               
                  2.2.
               
               
                  Oficialūs vienos bendros institucijos asmenys ryšiams. Nurodomas vienos bendros institucijos asmeniu ryšiams susijusio pranešimo klausimais paskirto asmens vardas ir pavardė, telefono numeris ir e. pašto adresas. Jei yra daugiau asmenų ryšiams, nurodomos priežastys.
               
            3.   Kenksmingojo organizmo aptikimo vieta.
      
               
                  3.1.
               
               
                  Kuo tiksliau nurodoma susijusio kenksmingo organizmo aptikimo vieta – bent administracinis regionas (pvz., savivaldybė, miestas, provincija).
               
            
               
                  3.2.
               
               
                  Pagal 3.1 punktą, pateikiamas (-i) atitinkamos vietovės žemėlapis (-iai). Taip pat galima pateikti pastabų, informacijos apie ribas, nurodant Eurostato teritorinių vienetų nomenklatūrą (NUTS) arba geografinius kodus (Geocodes), taip pat aeronuotraukas arba GPS ir pagrindines koordinates.
               
            4.   Informacija, susijusi su pranešimo priežastimi, ir susijusios teritorijos ir valstybės narės užkrėtimo kenksmingaisiais organizmais statusu.
      
               
                  4.1.
               
               
                  Pasirenkamas vienas iš šių variantų: 1) kenksmingasis organizmas susijusios valstybės narės teritorijoje patvirtintas arba jo buvimas įtariamas pirmą kartą; 2) kenksmingojo organizmo atsiradimas patvirtintas arba įtariamas susijusios valstybės narės teritorijos dalyje, kurioje kenksmingojo organizmo anksčiau aptikta nebuvo. 2 varianto atveju, jei taikoma, nurodoma, kad kenksmingasis organizmas atsirado susijusios valstybės narės teritorijos dalyje, kurioje tas kenksmingasis organizmas anksčiau buvo nustatytas ir išnaikintas.
               
            
               
                  4.2.
               
               
                  Teritorijos užkrėtimo kenksmingaisiais organizmais statusas po oficialaus patvirtinimo, kad joje aptiktas kenksmingasis organizmas. Pasirenkamas vienas ar daugiau variantų ir pateikiama aiškinamoji pastaba: 1) yra: visose susijusios teritorijos dalyse; 2) yra: tik konkrečiose susijusios teritorijos dalyse; 3) yra: konkrečiose teritorijos dalyse, kuriose augalai šeimininkai neauginami; 4) yra: šiuo metu naikinamas; 5) yra: šiuo metu izoliuojamas; 6) yra: mažai paplitęs; 7) nėra: kenksmingasis organizmas aptiktas, bet išnaikintas; 8) nėra: kenksmingasis organizmas buvo aptiktas, tačiau jo daugiau nebeaptinkama dėl kitų priežasčių nei išnaikinimas; 9) trumpalaikis aptikimas (kenksmingasis organizmas aptiktas, tačiau nemanoma, kad jis įsitvirtins): veiksmų nesiimama; 10) trumpalaikis aptikimas: imamasi veiksmų, padėtis stebima; 11) trumpalaikis aptikimas: imamasi veiksmų, kenksmingasis organizmas naikinamas; 12) kita.
               
            
               
                  4.3.
               
               
                  Užkrėtimo kenksmingaisiais organizmais statusas susijusioje valstybėje narėje prieš oficialiai patvirtinant, kad joje aptiktas arba įtariamas kenksmingasis organizmas. Pasirenkamas vienas ar daugiau variantų ir pateikiama aiškinamoji pastaba: 1) yra: visose susijusios valstybės narės dalyse; 2) yra: tik kai kuriose susijusios valstybės narės dalyse; 3) yra: konkrečiose valstybės narės dalyse, kuriose augalas (-ai) šeimininkas (-ai) neauginamas (-i); 4) yra: sezoniškai; 5) yra: šiuo metu naikinamas; 6) yra: šiuo metu izoliuojamas, jei išnaikinti neįmanoma; 7) yra: mažai paplitęs; 8) nėra: įrašų apie kenksmingąjį organizmą nėra; 9) nėra: kenksmingasis organizmas išnaikintas; 10) nėra: kenksmingojo organizmo daugiau nebeaptinkama dėl kitų priežasčių nei išnaikinimas; 11) nėra: įrašai apie kenksmingąjį organizmą negaliojantys; 12) nėra: įrašai apie kenksmingąjį organizmą nepatikimi; 13) nėra: tik laikinai; 14) trumpalaikis aptikimas: veiksmų nesiimama; 15) trumpalaikis aptikimas: imamasi veiksmų, padėtis stebima; 16) trumpalaikis aptikimas: imamasi veiksmų, kenksmingasis organizmas naikinamas; 17) kita.
               
            
               
                  4.4.
               
               
                  Užkrėtimo kenksmingaisiais organizmais statusas susijusioje valstybėje narėje po oficialaus patvirtinimo, kad joje aptiktas kenksmingasis organizmas. Pasirenkamas vienas ar daugiau variantų ir pateikiama aiškinamoji pastaba: 1) yra: visose susijusios valstybės narės dalyse; 2) yra: tik kai kuriose susijusios valstybės narės dalyse; 3) yra: konkrečiose valstybės narės dalyse, kuriose augalas (-ai) šeimininkas (-ai) neauginamas (-i); 4) yra: sezoniškai; 5) yra: šiuo metu naikinamas; 6) yra: šiuo metu izoliuojamas, jei išnaikinti neįmanoma; 7) yra: mažai paplitęs; 8) nėra: kenksmingasis organizmas išnaikintas; 9) nėra: kenksmingojo organizmo daugiau nebeaptinkama dėl kitų priežasčių nei išnaikinimas; 10) nėra: įrašai apie kenksmingąjį organizmą negaliojantys; 11) nėra: įrašai apie kenksmingąjį organizmą nepatikimi; 12) nėra: tik laikinai; 13) trumpalaikis aptikimas: veiksmų nesiimama; 14) trumpalaikis aptikimas: imamasi veiksmų, padėtis stebima; 15) trumpalaikis aptikimas: imamasi veiksmų, kenksmingasis organizmas naikinamas; 16) kita.
               
            5.   Informacija apie kenksmingojo organizmo nustatymą, ėminių ėmimą, bandymus ir patvirtinimą.
      
               
                  5.1.
               
               
                  Nurodoma, kaip kenksmingasis organizmas buvo aptiktas arba nustatytas. Pasirenkamas vienas iš šių variantų: 1) su kenksmingaisiais organizmais susijęs oficialus tyrimas; 2) tyrimas, susijęs su jau esančiu arba išnaikintu kenksmingojo organizmo protrūkiu; 3) bet kokios rūšies fitosanitariniai patikrinimai; 4) atsekamasis ir tolesnis tikrinimas dėl atitinkamo kenksmingojo organizmo konkretaus aptikimo; 5) oficialus, tačiau ne fitosanitarinis patikrinimas; 6) informacija, pateikta profesionalių veiklos vykdytojų, laboratorijų arba kitų asmenų; 7) mokslinė informacija; 8) kita. Galima pridėti daugiau pastabų laisvo teksto forma arba pridėti dokumentų. 8 varianto atveju būtinas patikslinimas. Jei taikoma, nurodyti patikrinimo (-ų) datą, aprašyti patikrinimo metodą (įskaitant, jei taikoma, vaizdinio ar kitokio patikrinimo detales) ir pateikti trumpą vietos, kurioje buvo atliktas patikrinimas, aprašymą, pridėti to patikrinimo išvadas ir nuotrauką (-ų). 3 ir 4 varianto atveju nurodyti patikrinimo (-ų) datą, aprašyti patikrinimo metodą (įskaitant, jei taikoma, vaizdinio ar kitokio patikrinimo detales). Galima pateikti trumpą vietos, kurioje buvo atliktas patikrinimas, aprašymą, pridėti to patikrinimo išvadas ir nuotrauką (-ų).
               
            
               
                  5.2.
               
               
                  Nustatymo data. Nurodoma data, kurią atsakinga oficialioji įstaiga aptiko arba nustatė kenksmingąjį organizmą arba pirmą kartą gavo informacijos apie tokio organizmo radimą. Jei kenksmingąjį organizmą rado asmuo ne iš atsakingos oficialiosios įstaigos, nurodoma, kada tas asmuo kenksmingąjį organizmą rado ir kada atitinkamai informavo atsakingą oficialiąją įstaigą.
               
            
               
                  5.3.
               
               
                  Ėminių ėmimas laboratorinei analizei. Jei taikoma, pateikiama informacija apie ėminių ėmimo laboratorinei analizei procedūrą, įskaitant datą, metodą ir ėminio dydį. Galima pridėti nuotraukų.
               
            
               
                  5.4.
               
               
                  Laboratorija. Jei taikoma, nurodomas su kenksmingojo organizmo nustatymu susijusios (-ių) laboratorijos (-ų) pavadinimas (-ai) ir adresas (-ai).
               
            
               
                  5.5.
               
               
                  Diagnostikos metodas. Pasirenkamas vienas iš šių variantų: 1) pagal tarpusavyje įvertintą protokolą; 2) kita; paaiškinamas atitinkamas metodas. 1 varianto atveju pridedama aiški nuoroda į atitinkamą protokolą ir, jei taikoma, nurodomas bet koks nukrypimas nuo to protokolo.
               
            
               
                  5.6.
               
               
                  Kenksmingojo organizmo identiškumo oficialaus patvirtinimo data.
               
            6.   Informacija apie užkrėstą teritoriją ir apie protrūkio joje mastą ir priežastį.
      
               
                  6.1.
               
               
                  Užkrėstos teritorijos dydis ir delimitacija. Pasirenkamas vienas ar daugiau iš šių variantų: 1) užkrėstas plotas (m2, ha, km2); 2) užkrėstų augalų skaičius (vienetai); 3) užkrėstų augalų produktų kiekis (tonos, m3); 4) užkrėstos teritorijos GPS pagrindinės koordinatės arba kitoks tikslus aprašymas. Galima pateikti netikslius skaičius, tačiau tuomet reikia paaiškinti, kodėl nepateikiama tikslių skaičių.
               
            
               
                  6.2.
               
               
                  Užkrėstos teritorijos ir jos apylinkių charakteristika. Pasirenkamas vienas ar daugiau iš šių variantų:
                  
                              1.
                           
                           
                              laukas – augimo vieta
                              
                                          1.1.
                                       
                                       
                                          laukas (ariamoji žemė, ganykla);
                                       
                                    
                                          1.2.
                                       
                                       
                                          sodas/vynuogynas;
                                       
                                    
                                          1.3.
                                       
                                       
                                          daigynas;
                                       
                                    
                                          1.4.
                                       
                                       
                                          miškas.
                                       
                                    
                        
                              2.
                           
                           
                              laukas – kita
                              
                                          2.1.
                                       
                                       
                                          privatus sodas;
                                       
                                    
                                          2.2.
                                       
                                       
                                          viešos vietos;
                                       
                                    
                                          2.3.
                                       
                                       
                                          saugoma teritorija;
                                       
                                    
                                          2.4.
                                       
                                       
                                          laukiniai augalai kitose teritorijose nei saugomos teritorijos;
                                       
                                    
                                          2.5.
                                       
                                       
                                          kita (nurodyti konkrečiai).
                                       
                                    
                        
                              3.
                           
                           
                              fiziškai uždengtos vietos
                              
                                          3.1.
                                       
                                       
                                          šiltnamis;
                                       
                                    
                                          3.2.
                                       
                                       
                                          privati vieta, išskyrus šiltnamį;
                                       
                                    
                                          3.3.
                                       
                                       
                                          vieša vieta, išskyrus šiltnamį;
                                       
                                    
                                          3.4.
                                       
                                       
                                          kita (nurodyti konkrečiai).
                                       
                                    
                        Visais atvejais nurodoma, ar atitinkamai užkrėsti vienas ar daugiau šių elementų: sodinti skirti augalai, kiti augalai ar augalų produktai.
               
            
               
                  6.3.
               
               
                  Augalai šeimininkai užkrėstoje teritorijoje ir jos apylinkėse. Nurodomas augalų šeimininkų toje teritorijoje mokslinis pavadinimas pagal 6.4 punktą. Galima pateikti papildomos informacijos apie augalų šeimininkų tankumą teritorijoje, nurodant auginimo būdus, konkrečią buveinių charakteristiką arba informaciją apie toje teritorijoje gaminamus užkratui imlius augalų produktus.
               
            
               
                  6.4.
               
               
                  Užkrėstas (-i) augalas (-ai), augalų produktas (-ai) ir kiti objektai. Nurodomas užkrėsto (-ų) augalo (-ų) šeimininko (-ų) mokslinis (-iai) pavadinimas (-ai).
                  Jei įmanoma, nurodoma veislė, o augalų produktų atveju – produkto rūšis.
               
            
               
                  6.5.
               
               
                  Užkrato pernešėjai teritorijoje. Jei taikoma, pasirenkamas vienas iš šių variantų:
                  
                              a)
                           
                           
                              užkrato pernešėjų (bent genties lygiu) mokslinis pavadinimas, kaip nurodyta Direktyvoje 2000/29/EB arba priemonėse, priimtose pagal tos direktyvos 16 straipsnio 3 dalį, arba
                           
                        
                              b)
                           
                           
                              jei a punktas netaikomas, tarptautinės organizacijos patvirtintas mokslinis pavadinimas ir tos (-ų) organizacijos (-ų) pavadinimas (-ai), arba
                           
                        
                              c)
                           
                           
                              jei netaikomas nei a, nei b punktas, nurodomas mokslinis pavadinimas remiantis patikimiausiu informacijos šaltiniu, taip pat nurodomas tas šaltinis.
                           
                        Galima pateikti papildomos informacijos apie užkrato pernešėjų tankumą arba užkrato pernešėjams svarbių atitinkamų augalų savybes.
               
            
               
                  6.6.
               
               
                  Protrūkio mastas. Aprašomas dabartinis užkrėtimo mastas, simptomai ir padaryta žala ir, jei taikoma, įtraukiamos prognozės, kai tik tokia informacija gaunama.
               
            
               
                  6.7.
               
               
                  Protrūkio priežastis. Jei taikoma, nurodomas patvirtintas arba numanomas kenksmingojo organizmo patekimo į teritoriją kelias. Galima pridėti informacijos, susijusios su kenksmingojo organizmo patvirtinta arba galima kilme.
               
            7.   Oficialios fitosanitarijos priemonės.
      
               
                  7.1.
               
               
                  Oficialių fitosanitarijos priemonių priėmimas. Pasirenkamas vienas iš šių variantų ir pateikiama aiškinamųjų pastabų: 1) imtasi oficialių fitosanitarijos priemonių – cheminis, biologinis arba fizinis apdorojimas; 2) imtasi oficialių fitosanitarijos priemonių, kitų nei cheminis, biologinis arba fizinis apdorojimas; 3) oficialių fitosanitarijos priemonių bus imtasi; 4) sprendimas dėl to, ar bus imtasi oficialių fitosanitarijos priemonių, dar nepriimtas; 5) oficialių fitosanitarijos priemonių nesiimta. Jei nustatoma demarkacinė zona, 1, 2 ir 3 varianto atveju nurodoma, ar tų priemonių imamasi toje zonoje, ar už jos ribų. 5 varianto atveju nurodoma oficialių fitosanitarijos priemonių nesiėmimo priežastis.
               
            
               
                  7.2.
               
               
                  Oficialių fitosanitarijos priemonių priėmimo data. Jei tai laikinosios priemonės, nurodoma numatoma jų taikymo trukmė.
               
            
               
                  7.3.
               
               
                  Teritorijos, kurioje taikomos oficialios fitosanitarijos priemonės, nustatymas. Nurodomas metodas, pagal kurį nustatyta teritorija, kurioje taikomos oficialios fitosanitarijos priemonės. Jei atlikta tyrimų, pateikiami tų tyrimų rezultatai.
               
            
               
                  7.4.
               
               
                  Oficialių fitosanitarijos priemonių tikslas. Pasirenkamas vienas iš šių variantų: 1) išnaikinimas; 2) izoliavimas, jei kenksmingųjų organizmų išnaikinti neįmanoma.
               
            
               
                  7.5.
               
               
                  Prekių gabenimui poveikį darančios priemonės. Pasirenkamas vienas iš šių variantų: 1) priemonės, darančios poveikį prekių importui arba gabenimui Sąjungoje; 2) priemonės, nedarančios poveikio prekių importui arba gabenimui Sąjungoje. 1 varianto atveju aprašomos priemonės.
               
            
               
                  7.6.
               
               
                  Specialūs tyrimai. Jei specialūs tyrimai atliekami kaip oficialių fitosanitarijos priemonių dalis, nurodoma jų metodika, trukmė ir apimtis.
               
            8.   Kenksmingojo organizmo keliamo pavojaus tyrimas/vertinimas. Pasirenkama iš šių variantų: 1) kenksmingojo organizmo keliamo pavojaus tyrimas nereikalingas (kenksmingasis organizmas yra įtrauktas į Direktyvos 2000/29/EB I arba II priedą arba jam taikomos priemonės pagal tos direktyvos 16 straipsnio 3 dalį); 2) atliekamas (preliminarus) kenksmingojo organizmo keliamo pavojaus tyrimas; 3) preliminarus kenksmingojo organizmo keliamo pavojaus tyrimas jau atliktas; 4) kenksmingojo organizmo keliamo pavojaus tyrimas jau atliktas. 3 arba 4 varianto atveju aprašomi svarbiausi duomenys ir pridedamas atitinkamo kenksmingojo organizmo keliamo pavojaus tyrimas arba nurodoma, kur tą tyrimą galima rasti.
      9.   Nuorodos į svarbias svetaines ir kitus informacijos šaltinius.
      10.   Valstybės narės gali paprašyti Komisijos pateikti informacijos apie vieną ar daugiau 1.1, 1.3, 3.1, 4.1–4.4, 5.1–5.6, 6.1–6.7, 7.1–7.6 ir 8 punktų dalių Europos ir Viduržemio jūros regiono augalų apsaugos organizacijai.